Document ID: 32013R0954

A BIZOTTSÁG 954/2013/EU VÉGREHAJTÁSI RENDELETE
(2013. október 4.)
a 2009/2010-2014/2015. gazdasági évekre a 1701 vámtarifaszám alá tartozó, kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról szóló 828/2009/EK rendelet cseh és lengyel nyelvi változatának helyesbítéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 156. cikkére, összefüggésben 4. cikkével,
tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2007. december 20-i 1528/2007/EK tanácsi rendeletre (2) és különösen annak 9. cikke (5) bekezdésére,
tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (3) és különösen annak 18. cikke (3) bekezdésére,
mivel:
(1)
A 828/2009/EK bizottsági rendelet (4) cseh és lengyel nyelvi változata, pontosabban a 11. cikk (1) bekezdése hibát tartalmaz.
(2)
A rendelet lengyel nyelvi változatában, pontosabban I. mellékletének II. részében egy másik hiba is található.
(3)
Ezeket a hibákat a 828/2009/EK rendelet hatálybalépésével egyidejű hatállyal javítani kell. A rendelet cseh és lengyel nyelvi változatának 11. cikke (1) bekezdésében a finomításra szánt cukor behozatali engedélyének jogosultjára vonatkozó kötelezettséget visszamenőleg vissza kell vonni, mivel az csak az engedélyek eredeti jogosultjára vonatkozik.
(4)
Ezért a 828/2009/EK rendeletet ennek megfelelően helyesbíteni kell.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Csak a cseh és a lengyel nyelvi változatra vonatkozik.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2009. szeptember 14-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. október 4-én.

Labels: 3
17
19
18